Publication: Magyar Közlöny
Issue: MK-2009-104 (Year: 2009, Number: 104)
Era: 2004-2010
Section: 
Paragraph Index: 6790

3. Megjegyzés – Habár az 5-1. ábra szerinti funkcionális modell nyíltan nem mutatja, a repülőtéri mozgójárművekre vagy domborzati tereptárgy akadályokra telepített S-módú kiterjesztett squitter rendszerek sugározhatnak ADS-B közleményeket (ADS-B OUT) is. 5.1 Az S-módú kiterjesztett squitter adók rendszerjellemzői Megjegyzés – Számos, a 2. fejezetben található a S-módú kiterjesztett squitter adáshoz kapcsolódó, és a 3. fejezetben található a S-módú válaszjeladók és nem válaszjeladó típusú eszközökhöz kapcsolódó követelményt a ”Technical Provisions for Mode S Services and Extended Squitter (Doc. 9871)” kiadvány tartalmazza. A következő alfejezetekben megjelenített műszaki előírások, a specifikus osztályba sorolt, ADS-B és TIS-B alkalmazásokat támogató fedélzeti és földi rendszerekkel szemben támasztott követelményekre összpontosítanak. 5.1.1 ADS-B Out követelmények 5.1.1.1 Az ADS-B szolgáltatást támogató légijármű fedélzeti, mozgó földi és fix tereptárgy akadályokra telepített rendszerek legyenek képesek az ADS-B típusú közlemények szerkesztésére és az ADS-B típusú üzenetváltásra, ahogy az 5-1. ábra mutatja. 5.1.1.1.1 A légijármű fedélzetéről kezdeményezett ADS-B adatsugárzás tartalmazza a légijármű pozícióját, azonosítóját és típusát, a repülés közbeni sebesség vektorát és a közlemény generálását, kiváltó eseményt beleértve a vészhelyzeti és prioritási információkat is. Megjegyzés – A kiterjesztett squitter típusú adatátviteli formátumokat és protokollokat a ”Technical Provisions for Mode S Services and Extended Squitter (Doc. 9871)” kiadvány határozza meg. 5.1.1.2 Az ADS-B, kiterjesztett squitter adatsugárzással szemben támasztott követelmények. Az Smódú kiterjesztett squitter adatsugárzó berendezéseket az alább felsorolt, általános berendezés osztály meghatározásoknak, és az 5-1 és 5-2 táblázatok szerinti specifikus berendezés osztály meghatározásoknak megfelelően a hatótávolság egységek, és a sugárzott paraméterkészlet képességek szerint kell osztályozni.

Source: https://magyarkozlony.hu/hivatalos-lapok/bfd0d67db9f223889f627fd618725b03526630e2/dokumentumok/d5234fd7275da04023366ab8a434989962a31bdf/letoltes